Държавен вестник, бр. 79, 2011 г., стр. 61

БРОЙ  79	
Д Ъ Р Ж А В Е Н  В Е С Т Н И К 	
СТР.  61  
§ 11. (1) Навсякъде в наредбата думите 
„областна/та дирекция „Земеделие и гори“ и 
„областни/те дирекции „Земеделие и гори“ 
се заменят съответно с „областна/та дирек­
ция „Земеделие“ и „областни/те дирекции 
„Земеделие“, а съкращението „ОД „ЗГ“ се 
заменя с „ОДЗ“.
(2) Навсякъде в наредбата думите „об­
щинска/та служба по земеделие и гори“ и 
„общински/те служби по земеделие и гори“ 
се заменят съответно с „общинска/та служба 
по земеделие“ и „общински/те служби по 
земеделие“.
§ 12. (1) Навсякъде в наредбата думите 
„министъра/ът на земеделието и горите“ се 
заменят с „министъра/ът на земеделието и 
храните“.
(2) Навсякъде в наредбата думите „Минис­
терството на земеделието и горите“ се заменя 
с „Министерството на земеделието и храните“.
Преходна разпоредба
§ 13. През стопанската 2011 – 2012 г. реги­
стрираните земеделски производители подават 
актуална информация по чл. 5, ал. 3 в срок 
до 25 март 2012 г.
За министър: Св. Боянова
11030
МИНИСТЕРСТВО 
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
ИНСТРУКЦИЯ № РД-02-20-25
от 20 септември 2011 г.
за определяне на геодезически точки с помощта 
на глобални навигационни спътникови системи
Г л а в а  п ъ р в а
ОБЩИ ПОЛОЖЕНИЯ
Раздел I
Предмет на инструкцията
Чл. 1. (1) С тази инструкция се регламен­
тират изискванията за прилагане на глобални 
навигационни спътникови системи (ГНСС) за 
геодезическите работи, възлагани от държавни 
и общински органи, както следва:
1. определяне на точки от геодезически 
мрежи с местно предназначение (ГММП), 
приравнени към тях или отговарящи на по-
високи изисквания;
2. определяне на точки от работна геодези­
ческа основа (РГО) и приравнените към тях;
3. извършване на геодезически снимки;
4. трасиране.
(2) Дейностите по ал. 1 се извършват с из­
ходни точки от Държавната GPS мрежа и/или 
инфраструктурните ГНСС мрежи и станции, 
обслужващи територията на страната.
Раздел II
Държавна GPS мрежа
Чл. 2. Държавната GPS мрежа е част от 
Държавната геодезическа мрежа и се състои 
от геодезически точки и постоянно действащи 
станции, определени в БГС 2005.
Раздел III
ГНСС инфраструктура
Чл. 3. ГНСС инфраструктурата е предназна­
чена за обслужване на потребителите с данни 
за прилагане на геодезически ГНСС методи в 
реално време и с последваща обработка.
Чл. 4. ГНСС инфраструктура се изгражда 
на териториален принцип във вид на:
1. инфраструктурни мрежи;
2. самостоятелни базови станции.
Чл. 5. (1) Инфраструктурните мрежи отго­
варят на следните изисквания:
1. състоят се от минимум 5 базови станции 
и център за управление;
2. обхващат цялата осигурявана територия;
3. средното разстояние между базовите 
станции в мрежата е до 70 km, а максималното 
разстояние – до 100 km; 
(2) За обслужване на потребителите инфра­
структурните мрежи предоставят в реално време 
и/или за последваща обработка:
1. данни от базовите станции в състава им; 
2. мрежови продукти – виртуални станции 
и корекционни параметри.
Чл. 6. Самостоятелните инфраструктурни 
базови станции предоставят потребителско 
обслужване в райони с радиус в зависимост от:
1. вида на предоставяните данни съгласно 
чл. 12, 13 и 15;
2. начина за разпространение на данните.
Чл. 7. (1) Инфраструктурните базови стан­
ции по чл. 5 и 6 отговарят на следните из­
исквания:
1. местоположението на базовите станции 
се избира с оглед на разпоредбите на чл. 19, 
т. 1 и 2, както и на условията за осигуряване 
на електрозахранване, комуникации и охрана;
2. координатите на базовите станции се опре­
делят в БГС 2005 като точки по чл. 2, с точност 
по положение 5 mm и по височина 10 mm;
3. в едни и същи базови станции може да 
се съчетава функционалност за самостоятелна 
работа и работа в мрежа.
(2) ГНСС инфраструктурата се оценява за 
съответствие с изискванията на инструкцията 
по реда на чл. 54 и 55.
Г л а в а  в т о р а
ГНСС МЕТОДИ ЗА ОПРЕДЕЛЯНЕ НА
ГЕОДЕЗИЧЕСКИ ТОЧКИ И ТРАСИРАНЕ
Раздел I
Основни изисквания
Чл. 8. (1) За определяне на геодезически 
точки и трасиране се прилагат относителни 
фазови ГНСС методи.